Universitas Islam Negeri Sunan Kalijaga Yogyakarta

Universitas Islam Negeri Kalijaga Yogyakarta (UIN Suka/UIN Jogja; bhâsa Ènggris: Sunan Kalijaga Islamic State Yogjakarta) iyâ arèya Universitas Islam Negeri è pabâtasan Yogjakarta bân Slèman, è Jhâlân Marsda Adisucipto no. 1. Asmana èpondhut ḍâri sala sèttong Walisongo, yakni Sunan Kalijaga.

Sajjhek taon 2021, UIN SUKA dhâddhi Perguruan Tinggi sè akrèḍitasina bhâghus kalabân potosan Badan Akreditasi Nasional Perguruan Tinggi (BAN-PT) No: 899/SK/BAN-PT/AK-ISK/PT/X/2021 tentang Konversi Peringkat Akreditasi Perguruan Tinggi Universitas Islam Negeri Sunan Kalijaga, Kabhupatèn Slèman, tangghâl 12 Oktober 2021 s.d. 20 Ḍèsèmber 2023. UIN SUKA dhimèn dhâddhi kampus Islam kapèng sèttong sè ollè Akreditasi Unggul versi BAN-PT bân nomor ḍubelles nasional.

Sajhârâ Universitas 
Sabellun Kamardhikaan

Pangaterro bângon kampus Islam sajjhek zaman penjajahan èdhâbuaghi Dr. Satiman Wirosandjojo è Pedoman Masyarakat No. 15 Taon 1938 bhâdhi ngangka’ martabat bhângsa.

Bâkto Revolusi Kamardhikaan

8 Juli 1945 èbângon Sakola Tègghi Islam (STI) è Jakarta èpimpin sareng Prof. Abdul Kahar Muzakkir. Bâkto revolusi, STI ngirèng pamarènta ngallè ka Yogyakarta tangghâl 10 April 1946.

Lastarèna Revolusi Kamardhikaan

26 September 1951, PTAIN èresmiaghi kalabân tello’ jurusan; Dakwah Qodho, Pendidikan.

Rintisan bân IAIN

Èmulai sajjek penegrian Fakultas Aghâma Universitas Islam Indonesia (UII) dhâddhi Perguruan Tègghi Aghâma Islam Indonesia (PTAIN) klabân Peraturan Presiden No 34 taon 1950, 14 Agustus 1950 .

IAIN èresmiaghi tangghâl 24 Agustus 1960 è Jogjakarta sareng Mentri Aghâma K.H.M Wahib Wahab bân Rektor Prof. Mr. Sunarjo. Klabân Potosan Mentri Aghâma No 26 Taon 1965, sajjek 1 Juli 1965, IAIN Jogjakarta èparèngè asma IAIN Sunan Kalijaga Jogjakarta. Tangghâ bâdina IAIN Sunan Kalijaga sami sareng tangghâl èresmiaghina PTAIN, yakni 26 September 1951 bân sajen èpakuat sareng Potosan Mentri Aghâma No. 39 taon 1993.

Universitas Islam Negeri

IAIN aobâ dhâddhi Universitas Islam Negeri (UIN) Sunan Kalijaga klabân Sorat Potosan Mentri Pendidikan Nasional sareng Mentri Aghâma No 01/0/SKB/2004 bân No ND/B.V/I/Hk.001/058/04 tangghâl 23 Januari 2004 bân èkuataghi klabân Potosan Presiden Republik Indonesia No 50 taon 2004 tangghâl 21 Juni 2004. Samarèna kakḍinto, UIN Jogja sajen maju è sadejena bidang, tamasok lako bhârâng dâlâm negri otabâ luar negri, akademik bân manajemen.

Universitas Islam Negeri Sunan Kalijaga ngaghungi 8 fakultas, 61 program studi bân Pascasarjana:

Rèktor 

 K.H.R. Muhammad Adnan (1951-1959)
 Prof. Dr. H. Mukhtar Yahya (1959-1960)
 Prof. R.H.A. Soenarjo, SH (1960-1972)
 Drs. H. Bakri Syahid (1972-1976)
 Prof. H. Zaini Dahlan, MA (1976-1983)
 Prof. Dr. H.A. Mu'in Umar (1983-1992)
 Prof. Dr. Simuh (1992-1996)
 Prof. Dr. H.M. Atho Mudzhar (1997-2001)
 Prof. Dr. H.M. Amin Abdullah (2001-2010)
 Prof. Dr. H. Musa Asy’arie (2010-2015)
 Prof. Drs. H. Akh. Minhaji, MA. Ph.D (2015-2016)
 Prof. Drs. KH. Yudian Wahyudi, MA, Ph.D. (2016-2020)
 Prof. Al Makin (2020-2024)

Transportasi 
Mun èntar ka Kampus UIN Sunan Kalijaga Yogyakarta kèngèng lèbât bus Trans Jogja jalur 4A bân 4B sè ambu è halte UIN 1 bân 2. Neng seddhi' kampus bâḍâ halte De Britto bân Gedung Wanita bhâdhi bus Trans Jogja jalur 4A, 4B, 1A, 1B, 5A, dan 5B.

Sombher 
Bhângsa:Universitas